2023 2 23
LT
Europos Sąjungos oficialusis leidinys
L 58/1471 KOMISIJA BANDOMIEJI PROJEKTAI
PP 07 — SKYRIUS INVESTAVIMAS Į ŽMONES, SOCIALINĖ SANGLAUDA IR VERTYBĖS (tęsinys) PP 07 22
(tęsinys)
PP 07 22 05
(tęsinys) — teikti tikslinę ir pritaikytą paramą nepriklausomai vietos, regioninei žiniasklaidai ir bendruomenės žiniasklaidai, kuri jau nyksta arba netrukus gali pradėti nykti.
Teikiant paramą daugiausia dėmesio turėtų būti skiriama naujų technologijų, pvz., dirbtinio intelekto, duomenų ir panašių technologijų, įdiegimui vietos, regionų ir bendruomenės žiniasklaidoje, kuriomis sektorius vis dar nėra visapusiškai aprūpintas, arba parama turėtų apimtų jų įdiegimą.
PP 07 23
2023 m.
PP 07 23 01
Bandomasis projektas — Europos televizijos naujienų ir vaizdo reportažų portalas piliečiams, sudarantis sąlygas vykdyti Europos televizijos naujienų ir vaizdo reportažų bei politinių dokumentinių filmų, kuriuos parengė arba transliuoja akredituotos viešosios ir privačiosios žiniasklaidos priemonės valstybėse narėse, srautinį transliavimą, paiešką ir vertimą.
Duomenys (Diferencijuoti asignavimai) 2023 m. asignavimai Įsipareigojimai
2 500 000
2022 m. asignavimai
Mokėjimai
Įsipareigojimai
Mokėjimai
2021 m. vykdymas Įsipareigojimai
Mokėjimai
625 000
Paaiškinimai Veikianti viešoji erdvė yra labai svarbi kiekvienai demokratijai.
Vis dėlto šiuo metu Europos skaitmeninėje viešojoje erdvėje dominuoja kelios galingos korporacijos, įsikūrusios už Europos ribų.
Bandomuoju projektu „Europos televizijos naujienų ir vaizdo reportažų portalas piliečiams“ siekiama prisidėti prie veikiančios viešosios erdvės, kurioje piliečiams suteikiama unikali galimybė naudotis visoje Europoje prieinama srautinio vaizdo transliavimo platforma ir vienu prieigos prie aukštos kokybės naujienų ir dokumentinių filmų punktu, sukurtu laikantis Europos vertybių ir būtinu norint dalyvauti Europos demokratijoje tarpvalstybiniu mastu ir savo valstybėje narėje.
Šiuo tikslu įgyvendinant projektą bus sukurta viena bendra srautinio transliavimo platforma, skirtą televizijos naujienų ir vaizdo reportažų turiniui, kuri bus tiesiogiai prieinama Europos auditorijai ir piliečiams, kad jie galėtų ieškoti viso turinio, kurį teikia viešosios ir privačiosios registruotos žiniasklaidos priemonės valstybėse narėse, ir bus teikiami tų naujienų ir dokumentinių filmų subtitrai, išversti į visas ES kalbas.
Europos televizijos naujienų ir vaizdo reportažų portalas piliečiams nebus televizijos stotis, tai bus neutrali platforma esmine šio žodžio prasme.
Todėl portalas neteiks redagavimo paslaugų ir bus orientuotas tik į infrastruktūrą ir technologijas, nes turinys, kuris bus transliuojamas minėtame portale, bus iš valstybėse narėse registruotų daugelio žiniasklaidos priemonių turtingos ir įvairios pačių sukurtos informacinės medžiagos ir dokumentinių filmų.
Šiuo tikslu jis sieks sukurti valstybių narių suinteresuotųjų žiniasklaidos subjektų technologijų aljansą ir turinio aljansą.
Nors yra keletas Sąjungos veiksmų, kuriais siekiama stiprinti redakcinius gebėjimus ir turinio kūrimą, šiuo bandomuoju projektu siekiama atsižvelgti į kitą aspektą.
Portalas bus skirtas piliečiams ir bus neutralus ta prasme, kad jis nepriiminės jokių redakcinių sprendimų dėl valstybių narių akredituotos viešosios ir privačios žiniasklaidos subjektų pateikto turinio.
Naudotojų sukurtas ir nepriklausomų kūrėjų turinys platformoje bus prieinamas nuo pat pradžių ta apimtimi, kuria jį perduos Sąjungos valstybinės ar privačios akredituotos žiniasklaidos priemonės.
Antruoju etapu turėtų būti parengtos ir išbandytos procedūros ir taisyklės, sudarysiančios galimybes nepriklausomiems kūrėjams ir naudotojų sukurtam turiniui tiesiogiai prisidėti prie portalo, kartu laikantis principo, kad portalas neatlieka redakcinės kontrolės.
Šis principas yra labai svarbus siekiant užtikrinti portalo kokybę, patikimumą, nepriklausomumą ir neutralumą.
Akredituotas turinys nebūtų transliuojamas per portalą tik tuo atveju, jei jis neatitinka su Sąjungos vertybėmis susijusių principų, ir bus įdiegti turinio nepriklausomumui užtikrinti būtini mechanizmai.